|  |  | ### Hírlevél Új Könyvek 2025.06.11. |
| A magyar történelem közel száz évét kísérhetjük közelről végig Spiró György új nagyregényében az 1810-es évektől 1907-ig. Titkos főszereplője Táncsics Mihály felesége, Seidl Teréz, aki hosszú élete során szemtanúja lehetett a magyar reformkornak, a forradalomnak és elfojtásának, a Bach-rendszernek, a kiegyezésnek, a munkásmozgalom hajnalának és a századfordulónak. Mindezekről igen sarkos véleménye volt férjének, az újságíró és örök forradalmár Táncsicsnak, aki ezt nem is rejtette véka alá, emiatt hol börtönben ült, hol saját háza alatt volt kénytelen bujkálni évekig egy kivájt üregben. Ennek a rejtekhelynek régi magyar elnevezése a padmaly. Spiró György új regénye a 19. századi magyar történelem különleges, részletgazdag körpanorámája. Emberközelből ismerjük meg az egymást váltó korszakok minden fontos szereplőjét: a hatalmon lévőket és a lázadókat, az írókat és a cenzorokat, besúgókat ugyanúgy, mint az akkor élők mentalitását. Megelevenednek a pest-budai és budapesti mindennapok, a keskeny utcák és a piacterek, a nagy viták és a kis kompromisszumok. Mindezek mellett a Padmaly a magyar szabadság örök kérdésének is a regénye. Rabul ejti az olvasóját. "Már fiatalon szerettem volna írni a reformkori Pestről, erről a kivételesen izgalmas városról. Vörösmarty életéről színdarabot terveztem. Az a lelkesedés, ami a forradalomhoz vezetett, azok a drámai összetűzések, amelyek a szabadságharc során kirobbantak, a megtorlás elől üregben, padmalyban, pincében, padláson bujkáló vagy emigráló magyarok szenvedései, a kiegyezés ellentmondásai regénybe kívánkoztak. Amikor nemrég felkérést kaptam, hogy Ganz Ábrahámról írjak librettót, belemerültem a korba, és elképedtem, micsoda tébolyult élete volt Táncsics Mihálynak és a családjának. Jókai, aki vitázott vele, de hosszú ideig pénzzel támogatta, ekkora szélsőségeket soha nem talált ki a regényeiben, pedig neki aztán volt fantáziája. Rendkívül ihletett író a valóság, csak meg kell tanulni a nyelvét, a fordulatainak a mélyére kell hatolni, és lehetőleg tömören lefordítani." Spiró György |
| Egy hattagú baráti társaság úgy dönt, elindul a Kékszalagon. A kis túravitorlás fedélzetén azonban meglehetősen feszült a hangulat: az előző estét egy ábrahámhegyi nyaralóban töltötték, s a legkevésbé sem önfeledten és boldogan. Az esti viharban aztán a társaság egyik tagja - egy ismert krimiírónő - a vízbe esik. Mentőcsónak veszi fel és viszi ki a partra, s mint később kiderül: ők látják utoljára, mielőtt nyomtalanul eltűnik. Kardos Júlia, a veszprémi kapitányság nyomozója kapja a feladatot, hogy megtalálja a nőt. Mi történt vele? És hogyan veszhetett nyoma, amikor csak néhány percnyi távolságra volt a saját nyaralójától? Van ennek köze az írói válságához vagy ahhoz, hogy a házassága korántsem volt tökéletes? Lehet, hogy a Kékszalagon vele együtt versenyzők közül tudja valaki a választ? Miközben a nap süt, a Balaton gyönyörű... Kardos Júlia versenyt fut az idővel, hiszen lehet, hogy a krimiírónő még életben van... |
| Megölték. Biztos, hogy halott is marad? A Gyilkosság a családban Sunday Times bestseller szerzőjétől Daisy Mason 2016-ban tűnt el oxfordi otthonából. Nyolcéves volt. Az üggyel országszerte tele volt a sajtó, és végül, amikor a tettes kilétére fény derült, mindenki megdöbbent. Adam Fawley detektív-főfelügyelő is jól emlékszik a nyomozásra, hiszen ő tartóztatta le Daisy édesanyját gyilkosság alapos gyanújával. De a kislány holtteste a mai napig nem került elő. Most egy gyilkosság nyomrögzítése során bizonyíték merül fel, amely Daisy ügyét más megvilágításba helyezi. Újra megnyitják a nyomozást. Fawley detektív-főfelügyelőnek és társainak is az jár a fejében: Valójában mi történt Daisy Masonnel? "Lebilincselő... Ki ne hagyd!" - Shari Lapena "Fordulatos, ravaszul kitalált cselekmény." - Mick Herron "Okos, csavaros, iszonyúan szórakoztató történet." - Andrea Mara "Cara Hunter a legjobb formájában: utánozhatatlanul egyedi, magával ragadó és mégis gyöngéd." - Nicci French "Ördögien rafinált, meggyőző történet." - Lesley Kara "Újabb feszült, zseniális sztori a cselekményszövés mesterétől." - Simon Mason "Hihetetlenül elmés!" - Fiona Barton "Csavarokkal teli, lélegzetelállítóan pergő ritmusú, magával ragadó!" - JP Delaney "Végtelenül ötletes, fordulatos és mindvégig rabul ejtő olvasmány." - John Marrs "Valósággal habzsoltam ezt a fordulatos rejtvényt, és minden tökéletesen kivitelezett csavarnál melléfogtam." - Victoria Selman |
| PALI BÁCSINAK segítségre van szüksége a Kocka-cukor lovassuliban! A lovarda élete ugyanis teljesen felfordul, mert filmet forgatnak náluk. Ki másra számíthatna, mint Csutira, hűséges tanítványára? Ám hamarosan kiderül, hogy a filmezés nemcsak Csutit, hanem a lovakat is nagyon érdekli. Új barátságok és új filmsztárok születnek, miközben rengeteg érdekességet tudunk meg a filmbeli állatok mindennapjairól és a forgatásról. Már tudsz olvasni? Mit gondolsz, el tudnál olvasni egyedül egy egész regényt? Próbáld meg! A Zseblámpás Könyvek egész biztosan neked valók! Nagy betu˝s, nem túl hosszú, izgalmas és vicces történetek várnak! Készíts be a takaró alá egy zseblámpát, mert ezeket a könyveket nem fogod tudni letenni! |
| "Minden ember ugyanolyan értékes, erős, egyedi és fontos volt, mint egy kaméleon, egy pók, egy medve vagy egy galamb. És mindannyian összetartoztak." A Gonosz Bestiák Sulijába új igazgató érkezik: egy hatalmas oroszlán, Mr. Simbaroi! Az állatok királya már a megnyitó beszédével megdöbbenti a szigetlakókat, így természetese Noëlt is: aki nem képes teljesíteni a nehéz feladatokból álló vizsgát, annak távoznia kell a suliból! Noël és kijelölt társa, Mikaere mindent beleadnak, hogy elvégezzék a különösen nehéz feladatokat. Közben többször is életveszélybe kerülnek, és egyre erősebbé válik az a meggyőződésük, hogy egy áruló van a szigeten, aki mindenáron meg akar szabadulni tőlük... |
| Stockholm karácsonyi lázban ég, ám a svéd igazságügyi miniszter nagyon nincs ünnepi hangulatban. Kapott ugyanis egy különös üzenetet, amely szerint már csak tizennégy nap van hátra az életéből... Eközben a metróban egy teljes emberi csontvázra bukkannak. Mina Dabiri és csapata - akik még korántsem heverték ki a kollégájuk elvesztését - kiderítik, hogy a maradványok egy üzletembertől származnak, ennél tovább azonban nemigen jutnak, ezért Vincent Walder segítségét kérik. De mintha minden összeesküdött volna ellenük: az üggyel így is meggyűlik a bajuk, ráadásul újabb csonthalmok kerülnek elő a metróból, Vincent családja pedig halálos fenyegetést kap. Azután szép lassan világossá válik, hogy - mintha minden egy nagy rejtvény darabkája lenne - a körülöttük zajló események összefüggnek. A kérdés csak az, hogyan. Ki mozgatja a szálakat, és mit akar elérni? A furcsa nyomozópáros, Mina és Vincent történetének letehetetlenül izgalmas befejező kötete Stockholm metróalagútjaiba kalauzolja el az olvasót, miközben megállíthatatlanul ketyeg az óra, és a bűntények a társadalom legalsó és legfelső köreinek életét is alaposan felkavarják. |
| Tóth Edu apa lett, és nem győz csodálkozni. Megértem. Én is pont így vagyok, csak én már 25 éve. Nekem sem mondta senki. Sőt, talán röhögtek is magukban kajánul, akik tudták, mi következik. Ez az igazi összeesküvés, nem a mélyállam. Csinálhatsz bármit, úgyis fordítva adod rá a szandált az oviban. Nincs kegyelem, mindenki sorra kerül, de azért jó volt látni, hogy Eduval is megesett. Edu bátor ember, sőt vakmerő. Megpróbál harcolni az ismeretlen, új világ ellen, és a szüntelen csodálkozás mellett mindent feljegyez. Mélyen emberbarát vállalkozás. Mondhatnám, hogy kézikönyv ez gyakorló apáknak az elkerülhető hibákról, de hát úgysem fogják elkerülni. Legfeljebb innentől nevethetnek magukon. Ez a könyv közben megelőlegezett bosszútörténet is. Edutól tudjuk, hogy a gyerek "pont azokra az évekre (0-4) nem emlékszik, amikor a legtöbb meló volt vele". Erre egy megoldás van, ha megírjuk az egészet. Hadd lássa, hogy legalább próbálkoztunk. Persze úgysem fogja elhinni, de legalább nevethet rajta. Rajtunk. Tóth Edu nem csak csodálkozik. A viccek és a fanyar irónia mögött ott dörömböl a megfékezhetetlen rajongás. Az apaság lényege. Nyáry Krisztián "Kitettem az ágyra az öltönyömet, amit a fiunk ballagásán szeretnék majd viselni. Anyukája szerint - dacára annak, hogy már az áldott állapot finisében előzget - ez még egy kicsit korai, nekem viszont fontos, hogy amikor hazahozom őket a kórházból, a gyerekben tudatosuljon, hogy hosszú távra tervezek vele." Tóth Edu 1982-ben született Miskolcon. Nyolc hónapos korában a családja Pécsre tette át a székhelyét. A pécsi Janus Pannonius Gimnáziumban érettségizett 2001-ben, majd 2003-ban - három veszprémi egyetemi szemesztert követően - Londonba költözött. 2008 eleje és 2009 vége között Barcelonában élt. 2010-es hazatérését annak köszönheti, hogy a katalán fővárosban megismerkedett egy magyar lánnyal, akivel aztán 2013-ban összeházasodtak Budapesten. 2010 karácsonya óta tagja a Dumaszínház társulatának, 2011 tavaszán debütált a Showder Klubban, 2016 őszén pedig a Rádiókabaréban. |